সুত্রে জানায়, রামগঞ্জ পৌরসভার শ্রীপুর গ্রামের বেপারী বাড়ির শহিদ উল্যাহ ১৯৯১ সালের জানুয়ারী মাস থেকে রামগঞ্জ এনায়েত উল্যার মালিকানাধীন নিউজ কর্নার পত্রিকার এজেন্সির মাধ্যমে পত্রিকার হকার জীবন শুরু করে। পরে পত্রিকার কমিশন দিয়ে কোন রকমে জীবিকা নির্বাহ করে আসছে। এরই মধ্যে ২০১৬ সালের শেষ দিকে সহিদ অসুস্থ্য হয়ে পড়লে রামগঞ্জ সরকারী হাসপাতালে চিকিৎসা নেয়। দীর্ঘ কয়েক মাস চিকিৎসা নেওয়ার পরও রোগ শনাক্ত না হওয়ায় চিকিৎসকদের পরামর্শে ঢাকার একটি প্রাইভেট হাসপাতালে চিকিৎসা নিয়ে জানতে পারেন শরীরে যক্ষা রোগ । ব্র্যাকের দেওয়া ঔষধে যক্ষা রোগের চিকিৎসা চলা অবস্থায় পেটে টিউমার ও লিভারে ক্ষত দেখা দেয়।